कोरोना लस : हाफकिनमध्ये वर्षभरात लस निर्मितीचा प्रयत्न - डॉ. संदीप राठोड\nमुख्यमंत्री उद्धव ठाकरे यांच्या मागणीनंतर केंद्राने हाफकिन इन्स्टिट्युटला भारत बायोटेककडून हस्तांतरण पद्धतीने 'कोव्हॅक्सीन' लस निर्मितीची परवानगी दिली आहे.

केंद्र सरकारच्या विज्ञान आणि तंत्रज्ञान विभागाच्या सचिव डॉ. रेणू स्वरूप यांनी राज्याचे मुख्य सचिव सीताराम कुंटे यांना याबाबत पत्र लिहून माहिती दिली आहे.

हाफकिन बायोफार्मामध्ये 'कोव्हॅक्सिन'चं उत्पादन कसं केलं जाईल? याला किती कालावधी लागण्याची शक्यता आहे? याबाबत बीबीसीने हाफकिन बायोफार्माचे व्यवस्थापकीय संचालक डॉ. संदीप राठोड यांच्याशी चर्चा केली.

'कोव्हॅक्सीन'चं उत्पादन कधीपर्यंत सुरु होईल?

'कोव्हॅक्सीन' लशीच्या निर्मितीसाठी किमान एक वर्षाचा कालावधी लागण्याचा अंदाज आहे. पण, सर्व आवश्यक परवानग्या मिळवून, भारत बायोटेकसोबत सामंजस्य करार लवकरात-लवकर करून वर्षभराच्या आत लस निर्मिती करण्याचा आमचा प्रयत्न आहे.

केंद्र सरकारच्या कोव्हिड सुरक्षा योजनेअंतर्गत डिपार्टमेंट ऑफ बायटेक्नॉलॉजीकडून आम्हाला परवानगी मिळाली आहे.

प्रश्न - हाफकिनमध्ये वर्षाला किती लशी तयार केल्या जातील?

हाफकिनमध्ये लसनिर्मिती सुरू झाल्यानंतर वर्षाला 22.8 कोटी डोसेस तयार करण्याची आमची क्षमता आहे. हाफकिन बायोटेकच्या परळ मुख्यालयातच लसनिर्मिती केली जाणार आहे.

लस निर्मिती सुरू झाल्यानंतर राज्याला किती डोस मिळतील आणि इतर राज्यांना किती दिले जातील याबाबत अजून निर्णय झालेला नाही.

लसनिर्मितीसाठी तयारी कशी सुरू आहे?

हा एक महत्वाकांक्षी प्रोजेक्ट आहे. यासाठी एक इंटर्नल टीम असेल. टेक्निकल टीम बनवण्यात येईल.

लस निर्मितीत दोन टप्पे असतात. लशीसाठी लागणाचा कच्चा माल आणि लसनिर्मिती झाल्यानंतर बाटलीमध्ये भरणं. यासाठी सुरक्षा अत्यंत महत्त्वाची आहे. सेफ्टी तीन लेव्हलची लॅब लागते.

लशीसाठी लागणारा कच्चा माल तयार BSL-3 लॅबमध्ये तयार केला जाईल. याच्या  उभारणीसाठी सहा ते आठ महिने लागतील. अत्यंत उच्चदर्जाचं तंत्रज्ञान वापरून ही लॅब तयार करावी लागेल. यासाठी शास्त्रज्ञ आणि तंत्रज्ञान विशेषज्ञांची मदत घेणार आहोत.

लशीचा दर्जा उत्तम ठेवण्यासाठी सुरक्षा महत्त्वाची आहे?

 लस तयार केल्यानंतर त्याचं प्रमाणीकरण (validation) करण्यात येईल. लशीची सुरक्षा सर्वात महत्त्वाची आहे.

लशीचा दर्जा उत्तम ठेवण्यासाठी विविध टप्प्यात सुरक्षेवर खास लक्ष दिलं जाईल. वेळोवेळी तज्ज्ञांकडून याची तपासणी केली जाईल.

हाफकिनने बनवलेली लस...\n\ntl;dr:
महाराष्ट्रात कोरोनाचा कहर दिवसेंदिवस वाढतोय. देशभरात झपाट्याने पसरणाऱ्या कोरोनासंसर्गाच्या नियंत्रणासाठी लसीकरण एक महत्त्वाचा उपाय आहे असं तज्ज्ञांचं मत आहे.